b'\n_START_ARTICLE_\nKarl Evangs pris\n_START_PARAGRAPH_\nKarl Evangs pris  ble opprettet av Sosialdepartementet for \xc3\xa5 stimulere interessen og innsatsen for god helseopplysning, og som en honn\xc3\xb8r til den tidligere helsedirekt\xc3\xb8rs pionerinnsats p\xc3\xa5 dette felt. Prisen ble f\xc3\xb8rste gang utdelt i 1981._NEWLINE_Prisvinner velges av en komit\xc3\xa9 oppnevnt av Helsedirektoratet (f\xc3\xb8r 2014 Statens helsetilsyn), og prisen overrekkes hvert \xc3\xa5r p\xc3\xa5 Karl Evangs f\xc3\xb8dselsdag 19. oktober. _NEWLINE_Prisen blir gitt til en person eller organisasjon som har gjort en s\xc3\xa6rlig fortjenstfull innsats for \xc3\xa5 fremme enten folkehelsen og sosiale forhold av betydning for denne, rettssikkerhet og sikkerhet i helse- og sosialtjenesten eller opplysningsarbeid og medvirkning i samfunnsdebatten om viktige helse- og sosialpolitiske sp\xc3\xb8rsm\xc3\xa5l.'